„Бакунин“ на Алексей Боровой |\nТази публикация е превод на превъзходната студия на Алексей Боровой – “Бакунин”, писана през 1926 г., по случай 50 години от смъртта на нашия Мишел. Тя е най-доброто изложение на неговите философски и революционни възгледи. В нея Боровой го цитира многократно, позовавайки се на петтомните избрани съчинения на издателство „ГОЛОС ТРУДА“, излезли от печат през 1919-1922 г. В текста, след всеки цитат или резюме на мисълта му, е посочен тома и страницата. Напр. (т. III, стр. 123) или още по-кратко (III-123).\nАнархистическата мисъл и действие са намерили в него своя гениален изразител. Анархистическият мироглед за пръв път получава израз в неговата съвършена чистота и мъжество. Световното значение на бакуниновата “бунтарска” философия и агитация е осъзнато отдавна. Но неговото философски и идейно наследство все още е изследвано в незначителна степен. Досега то си остава проблем. Неговото учение и живот са се сплели ведно с легендите и, извращавайки облика му, те живеят до наши дни.\nПокрай издигнатите паметници на Бакунин от Макс Нетлау и Джеймс Гийом, едно истинско изследване на Бакунин започна едва от две десетилетия, особено от времето на Октомврийската революция, всмукала незабелязано в себе си стихията на бакунизма. Но, може смело да се твърди, че основният комплекс от идеи, с които живее съвременният, в частност руския анархизъм, принадлежи на Михаил Бакунин. Нещо повече, опитът на Октомврийската революция, който застави анархистите да преразгледат своя теоретичен и практически багаж, остави непоклатими неговите идейни и тактически формулировки, давайки решителни доказателства за гениалната му прозорливост.\nПри един повърхностен, тенденциозен и циклопски (“едноок”) синтез, Бакунин изглежда изтъкан от противоречия. Думите на Кант, че към автора не винаги може да се предявява искане да признае, като свое написаното и казаното от него, като че ли с пълно право могат да бъдат приложени към Бакунин.\nНаред с това, трябва да се има предвид и “техническата” обстановка, в която са създавани бакунистките текстове. Неговите съчинения – памфлети, не са търпелива систематизация на натрупани върху листчета бележки, а лава, която трябва да изпепели противника. Бакунисткото слово винаги е било отговор на непосредствен въпрос. В увлечението си, по отдавна почувствани перспективи, той е прескачал границите на политическата или социологическа импровизации и е пишел трактати. В такива условия не би било най-мъдрото да очакваме от автора методологическа издържаност и теоретическа завършеност.\nСвободата на човека, се разбира от него не метафизически, като независимост от действията на “естествените закони на физическия и социален свят”. Личността е обвързана от “естествената необходимост” (подчинена е на природните закони) и “обществената необходимост” (подчинена на законите на общественото битие). Тази подчиненост е основа и условие за нашето съществувание. Въстанието против тях, би било нелеп опит да поставим себе си вън от действието на всемирната причинност, определяща съществуванието на всички вещи. В този смисъл, човекът е роб, но роб на закони, стоящи не над него, а образуващи собствената му природа, неотделима от условията на неговото съществувание.\nДори, ако се признае, че гносеологичният и психологически бунт против “закона” въобще, е възможен, че ако не цялото общество или някаква обществена организация, а отделен конкретен индивид – в припадък на неистов логизъм, на теоретичен или практически егоцентризъм, накрая, вследствие катастрофален афект, може да вдигне глас против основите на битието, все така ще бъде ясно, че подобен бунтар въстава не против законите и закономерностите, а против самата тяхна идея, против нормите на собственото си съзнание.\nПерманентната революция не може да бъде тълкувана, като непрекъснато отрицание, като отрицание заради отрицанието. Революцията винаги съдържа в себе си утвърждаващия смисъл – не само в призивите и в лозунгите, но и в труда, в работата за консолидиране на “новото”. То трябва да премине през стадия на приспособяването, на услугите, преди да бъде отхвърлено на свой ред от процеса на перманентната революция в името на нови търсения. Теоретичното отрицание в сферата на мисълта и практическото отрицание в сферата на бунта – настъпват тогава, когато завоеванията на революцията са встъпили в автоматичната фаза на съществувание, която ще завърши като фетиш.\nПерманентния бунт на Бакунин е отрицание на “Царството Божие” на земята – тази последна точка, в която толкова дълго е вярвала и продължава още да вярва социалистическата есхатология. Но те не са краткотрайно увлечение по вечната мания, неспособно да се спре за миг, за да си даде отчет за ставащото; Зад стихията на бушуващото отрицание в Бакунин, зад неговия разрушителен патос, изследователите обикновенно не могат да почувстват мощта на неговия конструктивен гений. Цялата Бакунинова философия на историята се свежда за него до две равнозначни положения: отрицание на животинското в човека и утвърждаване на човечното в него. В реалния живот, двата постулата се сливат в едно, понеже се съпътстват един-други, неизменно обуславяйки се един-друг. По такъв начин, във философско-историческата концепция на Бакунин, негативният елемент е напълно уравновесен от положителния.\nАфоризмът на Жул Елизар, псевдонимът под който в 1842 г. Бакунин публикува прочутата си статия «Реакцията в Германия», която завършва с този афоризъм: “ДУХЪТ НА РАЗРУШЕНИЕТО Е ТВОРЧЕСКИ ДУХ” или “СТРАСТТА ДА РАЗРУШАВАШ Е ТВОРЧЕСКА СТРАСТ!”, който мнозина тълкуват, като универсално-абсолютната формула на отрицанието, е, по същество, формулата на културата, изразена с гениална лаконичност, която няма нищо общо нито с нихилистичната взискателност, нито с упоритостта на скептиците. Този афоризъм, предвестник на бурята, разкрива превъзходно смисъла на бакунинското отрицание. Разрушението е присъщо и неделимо от творчеството. То има смисъл само дотолкова, доколкото е съпътствано от съзиданието. Върху това е акцента на афоризма. Най-много може да се говори за равноправие на двете части на формулата и тя не трябва да се тълкува в смисъл, че Бакунин изобщо не е искал да строи и е черпил енергията си изключително от отрицанието.\nБакунисткият проблем на последователното човешко освобождение, е заедно с това и проблем на културата. Отрицанието на животинското, като фактор на прогреса, предполага не само стихийни, вътрешни изменения, не само придобиване на нови истини, извлечени от безкрайните дълбини на духа под влиянието на неизследваеми капризи на “всемирната причинност”, но и целева борба, прилагане на абстрактно “мислене” и “мускулна сила” към конкретните нужди, акумулиране на прийоми, предаването им, по-нататъшно развитие и т.н.\nБакуниновата лава се стича и изгаря всичко по пътя си, за да разчисти място за утвърждаване на нови ценности, а не за фетишизиране на сметища. Бакунин е могъл да изложи Рафаеловата мадона на крепостните стени на атакувания от абсолютизма Дрезден, могъл е да вдигне светотатствено ръка на “Тюйлери, на Парижката света Богородица и дори на Лувъра” в първите дни на социалната революция, като на монументи, неотделими от деспотизма в паметта на парижкия пролетариат (IV-197), но подобни проекти на разрушението за Бакунин не са били “Изкуство заради изкуството”, нито божествена игра на безотговорно разрушителния дух.\nБакунин е вкусил прекалено много от плодовете на най-изтънчената човешка култура, за да не знае действителните мащаби и стойност на обектите на своите посегателства. Обаче, никаква култура, веднъж постигната, не е могла да се превърне за него във фетиш, затормозяващ по-нататъшните човешки постижения. Културата е премяна, в която човек облича историческите си потребности. Със съдбите на последните са свързани съдбите на културата.\nБакунин не е учен, нито експериментатор, макар че в други условия при хегелианската си начетеност и изключителната диалектическа надареност би писал трактати по всички правила на схоластиката. Той не е и спокоен, хладен наблюдател. Бакунин е преди всичко и повече от всичко – трибун, “оратор на човешкия род” и импровизатор, имащ при всяко сядане пред писалищното бюро някаква практическа цел. И независимо от затрупването от своите многобройни основни теми, отстъпления, подробни вмъквания, разчистване на сметки и пр., той неотклонно и настойчиво се е връщал към едни и същи основни линии на мирогледа си, поддържайки ги с една и съща аргументация. В крайна сметка, ядрото на неговото учение може лесно да бъде изолирано от общата маса на неговите съждения и да образува това, което нарекохме негова “догматика”.\n“Всеобщата солидарност” – пояснява Бакунин – това е всемирна, естествена и необходима, но съвсем не предопределена и не предвидена комбинация от безкрайно множество частни действия и противодействия. Разбира се, тя не е “нещо абсолютно”, а е производно, резултат от едновременното действие на частните причини”, образуващи “всемирната причинност”.\nНо – възможно ли е познанието на “всемирната причинност”, ако няма “творящ” световете – понеже Бакунин счита, че понятията “Творец”, “творение” са способни да породят недоразумения с представи за живота – даден отвън, чрез един първоначален тласък, импулс – за раждане, развитие и смърт на всяко същество, на всеки свят? Не! – “Абсолютната свързаност и безкрайност на реалните трансформации на вселената”, “можем да предполагаме с разума си, като вечно движеща се и действена солидарност, като всемирният живот, но никога не можем даже да ги обхванем с въображението си и още по-малко да ги опознаем”. (III-156-162, 176-177. Ако във въодушевеното лирично определение на материята се чувстват нотки, които, като че ли нарушават позитивистката хармония, то те са следствие от учението за единната, безкрайна, всемогъща и затворена в себе си непознаваема “всемирна причинност”, която не е добита от опита и създава нова метафизична същност.)\nБакунин извършва щателен преглед на така нареченото доказателство за “божието битие”, разкривайки последователно призрачността на аргументацията – учението за традициите, т.е. за древността и всемирността на вярванията, за първоначалната световна хармония, за абсолютното съвършенство на бога и т.н.\nБог е продукт на човешката мисъл, бог е абстракция, родена в определени исторически условия, от определени исторически причини. Исторически позитивните религии са плод на колективното съзнание. Те са специфично отражение на някои страни на обществения процес. Религиозното вярване израства от инстинктивния и страстен протест на човека против непоносимите условия на земното съществувание. В масите, които не са израснали до осъзнаване на социалната борба и социалната революция, божествеността става символ на последващото възмездие за изпитаната несправедливост на земята. Така небето се “обогатява с отпадъците на земята”.\nНо, израствайки от човешкото съзнание, небесната символика подчинява човека и неговото реално съществувание. Тя се преобразува в самодостатъчна и независима същност и властва неограничено над породилия я творец. От днес бог е всичко, света – нищо; бог е господар, човекът – роб. Религията убива разума у човека, производствената му мощ, чувството за справедливост, стремежа към човечност. Идеализмът, изповядващ божественост, осъжда човека на “безизходно животинство”. И ако човек иска да бъде свободен, той е длъжен да отхвърли и разруши религиозната система, защото исторически божеството се е превърнало в съюзник на тираните, на мъчителите и експлоататорите на народните маси.\nТеоретически и практически човешката свобода е възможна само при категоричното унищожение на “фикцията за небесния владика”. (II-150-163, 182-186, 259-260, 267, 280; III-149-152, 166, 176, 180; IV-102-104; V-60-67.) Забележките на отделни критици на Бакунин за религиозното или мистичното в неговите възгледи са построени върху недоразумения. Без да говорим за неговата обща концепция, изключваща категорично всичко “божествено”, у него на тази тема има и определени указания, които не оставят никакво место за съмнения. Още в статията си “Реакцията в Германия” той пише: “Ние сме длъжни да действаме не само политически, но и самата наша политика трябва да действа религиозно – религиозно, в смисъл на свобода, чийто единствен истински израз е справедливостта и любовта”. В недатираното си писмо до Э. Сторжевский той пише, че “напълно се е отказал от това да признае бог научно и теоретично”, но го търси “в хората, в тяхната любов, в тяхната свобода и сега в… революцията”. Тук мистична е не същността, а терминологията. Става дума не за вяра в бога, а за трудността или даже за невъзможността на някои дефиниции в термините на чистия разум. Свободата, революцията, равенството и някои други понятия, като завършени реални единства, са нещо повече от механичната съвкупност на политически, исторически, психологически и други представи, свързани с тях. Те говорят не само на разума ни, но и на нашите чувства, на нашата воля, на нашата природа, като цяло. Тези лозунги и митове се превръщат в нещо, което често е неосъзнато и от нас самите. Тях Бакунин нарича “религиозни”.\n“Мисълта” определя мястото на човека в животинския свят. “Мисълта” отделя “човешкия мир” от всичко останало в органичния свят. “Мисълта” твори историята на човечеството. Увлечен от великата координираща сила на човешкия разум, Бакунин отъждествява разума, идеята, логоса с реалната действителност”. “Всичко, което е естествено – е логично и всичко, което е логично – съществува и трябва да съществува в реалния свят: в природата, в собствения смисъл на тази дума, и в по-нататъшното развитие – в естествената история на човешкото общество”.\nИзпреварвайки съвременния “анти-интелектуализъм”, предугаждайки фината аргументация на Анри Бергсон, Бакунин пише красноречива страница, посветена на автоматизма на “вкочанените” идеи:\nТази великолепна страница, разкриваща обусловеността на духовния живот на човечеството от неговото минало, неразривната връзка между всички морално-интелектуални достижения на човечеството, огромността на колективния труд, изразходван за придобиването и укрепването на идеи, превръщащи се по-късно в общ фонд, е заедно с това и най-мощният бунт против приемането в наследство на “нелепи, но неизбежни идеи, фатални в историческото развитие на човешкия ум”, идеи, “освещавани в течение на векове от всеобщото невежество и глупост, а също и от добре разбраните интереси на привилегированите класи…” и т.н.\nВ общия строй на природата, човекът заема свое, особено, никому другиму не принадлежащо място. Както и всичко останало в света, човекът е преди всичко “напълно материално същество”. В него няма нищо, което не би било материя и продукт на “грубата материя”. Неговият “великолепен ум”, “висши идеали”, “безкрайни стремежи”, са материя, неговият разум, единственият създател на цeлия наш идеален свят”, е “свойство на животинския свят и най-вече на абсолютно материалния мозъчен механизъм”. Всички интелектуални и морални действия имат за свой единствен източник материалната организация на човека. Никакви форми на “спиритуални или извънматериални въздействия” ние не познаваме. Никой никога не е виждал и не може да види “чистия дух, освободен от всяка материална форма”, съществуваща независимо от животинското тяло. С една дума, човешкият и целият останал свят са слети в едно, в общия жизнен материален поток. Между тях няма разрив на непрекъснатостта. Човешкият свят е непосредствено продължение на органичния свят.\nЧовекът е животно; по пряка линия той е произлязъл, ако не от горилата, то от някакъв неин сродник; да се освободи от своята животинска природа е невъзможно. Но… човечеството е нейната последна и усъвършенствана проява, и едновременно е растящото отрицание на животинското начало в човека. Последният може и е длъжен да преработи своята животинщина и да я очовечи чрез свободата. (II-144, 147 – 148, 156, 203 – 205; III-154, 158; IV-86, 106 – 109).\nИ така, свободата е цел и път. Целият смисъл на човешкото съществувание е в свободата; историческият път на човека е път на непрекъснатото и последователно самоосвобождение. Но понятието свобода изисква формална дефиниция. При Бакунин тя е изразена в гениалната по лаконичност и точност характеристика:\nСвободата е самия живот. Като животът тя е цялостна, неделима, неповторима. Не може да бъде разчленявана; покушението над най-незначителния неин къс, означава отрицанието й, нейната гибел. На библейската Ева е било забранено да се докосне до плодовете само на едно дърво, но тази забрана е била равносилна на пълното отрицание на нейната свобода. Нейното неподчинение на забраната е било истинско въстание; то е открило пътя към човешката свобода.\nОбществената мощ е безгранична. От момента на раждането си, човек се приобщава към могъщия, универсален, действащ със стихийна сила фонд от вярвания, учения, навици, образуващи основата на неговото индивидуално съществувание. Фатално лишен от избор, човекът е свързан с естествени корени с обществото, в което се е родил; последното поставя неизгладим печат върху му.\n“Властта, независимо от нейния характер, е отрицание на свободата. И затова бунтът за свобода е бунт против всяка форма на власт и основно изискване на човешката природа, доколкото в нея е заложен инстинкта за самоосвобождение.\nБакунин, въпреки, че не е знаел най-новите изследвания, не се е заблуждавал относно истинското социално съдържание на времената от “човешката зора”. Прозорлив съдник на човешката природа, той по-малко от всеки друг е могъл да предполага, че властта е зъл фантом, внезапно нахлул в историята. (Кропоткин е казал за Бакунин: “Нима хората, които той е вдъхновявал във Франция, в Италия, в Швейцария, нима Варлен, Елизе Реклю, Кафиеро, Малатеста, Фанели, Гийом, Швицгебел и толкова други, групирани около него в знаменития Алианс, не са били най-добрите хора на латинската раса в тази велика епоха? Струва ми се, че неговата оценка за хората е била поразително вярна”. – I-8). Той е знаел, че властническият инстинкт е необходим елемент на животинската природа, неразделно свързан с борбата за съществувание: “Инстинктът да заповядваш на другите, в първоначалната си същност е плътоядния, животински инстинкт на дивака”. В последвалата история, той приема разнообразни форми, външно смекчени и облагородени, но по съществото си е останал не по-малко зловреден; неговото действие, дори се е засилило, вследствие прилагането на науката. (За “буржоазната наука” в IV-8).\nИ никъде липсата на свобода не се е отливала в толкова завършена и откровено цинична форма, както в държавата от съвременен тип, в която попската или светска религия, обичаи, норми, научно-философска аргументация, филистерска покорност и благотворителност – са се обединили, за да оправдаят исторически, логически и психологически непобедимия фетиш в съзнанието на подавляващото мнозинство от гражданите.\nНе е удивително, че в представите на Бакунин, кипящи от чувството за свобода, властническият принцип и съвременната държава са се слели. Държавата става негова квинтесенция, отричаща го и отричана от него. Никой никога, без да изключваме Ницше, не е давал толкова убийствена, всестранно унищожителна характеристика на държавата, като Бакунин.\nВ доанархистическия си период Бакунин се е изказвал за възможността и дори за желателността на диктатурата. Такова е известното място в неговата “Изповед”. Същият характер имат и неговите предположения за възможната диктатура на Муравьов-Амурский, в когото първоначално той очевидно е вярвал, предполагайки, че радикалната диктатура, би била за предпочитане пред разпуснатия, неустойчив и непросветен деспотизъм на Романовците.\nВ миналото държавата е имала могъщ предшественик и продължава да го има като свой съюзник до днес – църквата. Тяхната същност е една и съща; целите и средствата им съвпадат; съдбите им са еднородни. Църквата и държавата са еднакво убедени, че човекът е глупав по природа, че са необходими мерки за спасението му от самия себе си, от неговата глупост и корумпираност. Те са убедени, че свободата на човека трябва да бъде принесена в жертва за преобразяването му – в светец, съгласно църковния идеал или в добродетелен гражданин, съобразно държавния, макар че през всички времена църквата и държавата са били “най-главните разсадници на пороците”. И най-съвършената държава не може да съществува без религията, понеже “Божественото провидение” санкционира постоянно държавните дела.\nОтделни критици и до този момент намират мними противоречия във възгледите на Бакунин по “националния въпрос”. Говорят за пристрастието му към славяните, в частност към Русия, за ненавистта му към немците и пр. Ако оставим настрана отделни, прекалено остри, както е всичко у Бакунин, изрази и се запознаем с цялата съвкупност от неговите възгледи и разсъждения на тази тема, отсъствието на всякакви шовинистични нотки става безспорно. Би било нелепо да говорим за “руски патриотизъм” при Бакунин, след неговата вдъхновена реч през 1847 г. на полския митинг в Париж, след неговата “Изповед” или суровите му съждения по адрес на Русия в по-късните анархистически писания. Той казва, че “руското име е станало синоним на груб гнет и позорно робство”, не се скъпи на тежки изрази за руския цар, православната църква, висшите класи и срещу руската държава: “Повсеместните казионни кражби, хазнокрадството и ограбването на народа са най-точния израз на руската цивилизация”; “руската империя представлява и осъществява най-варварската, антихуманна, срамна, ненавистна и подла система”. Подобни категорични, публични изявления изобилстват в неговите съчинения. Бакунин наистина вярва в огромните възможности на руския народ – “тъмен, задушен от нищетата и варварското управление, но същевременно могъщ, своеобразен свят…, дишащ универсална свежест…, свободен от предразсъдъци”, вкоренен в западно-европейската култура. Той вярва, че руският народ ще внесе в историята “нова вяра, ново право, нов живот”. И казва за себе си: “Аз съм привърженик на руския народ, а не патриот на държавата или на Всерусийската империя и мисля, че не би се намерил друг, който да изпитва по-голяма ненавист от мен към нея”. Съмнително е че такава любов към руския народ и вяра в неговата бъдеща историческа роля, обусловени от културната му младост и неразкритите до край негови сили, биха могли да се квалифицират като патриотарско пристрастие. Съвършено по същия начин той се отнася и към Германия. Вярно е, че по адрес на немците у него се срещат немалко безпощадни характеристики. Но, оставяйки настрана германските социалдемократи, с които той е имал специални сметки и които във всеки случай, не са му оставали длъжни, Бакунин е критикувал “официална, бюрократична, военна, аристократична и буржоазна Германия”, той е критикувал “Кнуто-германската империя”, немския патриотизъм”, немските бюрократи и офицери – последните повече от всички; и накрая благочестивите, чиновнически и шовинистични теории на немския университет, но никога не е клеймял “народна Германия” и нейните народни маси. Империите – руска и германска, с всичките им атрибути, са едно, а народите – руски и германски – жертви на отечествените политически системи, са друго нещо. Сравнявайки немеца и славянина Бакунин действително е казвал, че първият “се е сраснал с палката”, докато другият “трябва да бъде държан под палка”. Но от тази обща характеристика, може би твърде субективна, съвсем не се правят изводи за необходимостта от унищожение на немците, като такива или за съвършената им интелектуална и морална негодност. Напротив, той нееднократно отбелязва положителните качества на немския народ – те са “сериозни и работливи, учени, пестеливи, порядъчни, пресметливи и отчитащи се”, “организацията при тях е доведена до възможно най-високата си степен, каквато никой друг народ не е достигал”. Даже за ненавистните му немски офицери той намира такива думи: “Те превъзхождат всички офицери в света с положителните си и обширни теоретически и практически знания за военното дело, с горещата и напълно педантична преданност към военния занаят, по своята точност, акуратност, изложение, упорито търпение, а също и по относителната си честност”. В края на краищата неговите забележки за отсъствие у немците на свободолюбивия патос, за привързаността им към дисциплината и дресурата, за техния страх и преклонение пред силата, съвпадат с характеристиките на такива негови съвременници, като Щирнер, Хайне, Берне и др., които никой не се е осмелил да нарече лоши немски патриоти.\n“Революциите не се импровизират”. “Революцията не е детска игра”.Необходимо е още цяло, осъзнато до край, антагонистично чувство, способно да вдигне не само отделни разгневени групи, но и широките народни маси. Необходимо е класово самосъзнание, тоест разбиране на непримиримостта между интересите на пролетариата с интересите на всички останали класи, нужно е разбиране, израстващо от всекидневния класов опит. “Необходим е и общонароден идеал, исторически изработващ се винаги от дълбините на народния инстинкт… нужна е обща представа за своето право, и дълбока страстна, може да се каже религиозна вяра в това право. Когато такъв идеал и такава вяра в народа се срещнат с нищетата, довела го до отчаяние, тогава Социалната революция е неотвратима, близка и никаква сила не може да я възпрепятства”. (I-94-95; IV-21, 177.)\nВ статията “Организацията на Интернационала”, отговаряйки на въпроса: какво точно пречи на угнетените маси да разрушат ненавистния им буржоазен порядък, той отговаря: отсъствието на организация и на наука. Както съвременната държава организира военната и бюрократична сила за осъществяване на своите агресивни и отбранителни задачи, така и пролетариатът е длъжен да създаде своя международна организация, без разлика на професии и националности, за борба с експлоататорската буржоазия. Такава именно е задачата на пропагандирания от Бакунин Интернационал (МАТ – “Международната Асоциация на Трудещите се”). Съвършено очевидно е, че не само международната организация на пролетариата, но и местните форми на обединение не са измислени от теоретици и филантропи. Те са, преди всичко, плод на определено икономическо развитие; те са резултат от самостоятелния пролетарски опит; те изискват оформено класово самосъзнание.\n2) Инициативата на отделни лица, предани на пролетарската кауза. (V-30-35.) Бакунин отдава дължимото на Маркс, Енгелс и Бекер в строителството на Интернационала, независимо от най-дълбоките разногласия между тях и от това, че е считал, че в най-близко бъдеще ще бъде принуден “да се бори с тях на живот и смърт”.\nВ писмото си до Елизе Реклю, писано година преди смъртта му, след широката картина на световната реакция, нахвърляна с несравнимо майсторство, Бакунин дава забележителна прогноза за бъдещата социална революция, оправдана до край от съвременните ни събития: “Човечеството ще може да излезе от тази клоака само с помощта на една колосална социална революция. Никога международната реакция не е била така страшно въоръжена против всяко народно движение. А с какво разполагаме ние за нападение срещу нейната непристъпна крепост? – С дезорганизираните маси… Остава другата надежда: бъдещата световна война. Тези колосални милитаристични държави рано или късно трябва да се унищожат и изядат една друга. Но, каква перспектива!”\nЦелта, стояща пред Интернационала е пълното освобождение на работниците от игото на капитала, ликвидиране на стария свят във всичките му форми (социал-икономически, политически, юридически); строеж на обществото на основата на свободата и справедливостта. Делото на Интернационала не е само социално и икономическо, но и “политическо” – в смисъл на унищожение на всяка държава. Именно в този пункт, пролетарската тактика на Интернационала е в пълен разрив с тактиката на всички политически партии, без да изключваме и така нар. социалистически партии. Последните се стремят да преобразуват политиката и държавата, да внесат в тях повече или по-малко радикални корективи, да ги напълнят с “ново съдържание”, което в края на краищата променя само амбалажа на стария свят, запазвайки старите отношения на експлоатация и господство в него, затова Интернационалът изисква неотменимо осъждане и разрушение на държавата и категоричен отказ от политиката, която не е нищо друго, освен система от методи и средства, целящи овладяването на държавната машина.\nИнтернационалът трябва да остане чужд на всяка революция, която от самото си начало не започва “социалната ликвидация”. Работническата агитация във сички страни трябва да има изключително революционен социал-икономически характер. Именно този пункт разделя марксистите, привърженици на диктатурата, на етатизацията на икономиката, на абсолютната инициатива на държавата и на авторитета от анархо-комунистите федералисти, отричащи държавата и властта, утвърждаващи тактиката си върху принципите на свободата и инициативата на трудовите маси. Едните и другите признават “науката”, но първите декретират знанията от центъра, а вторите ги разпространяват чрез доброволните обединения, съответстващи на насъщните им интереси и природни склонности. Първите, като идолопоклоници, вярват във всемогъщата сила на вождовете-учители на човечеството, вторите – в непосредственото революционно творчество на масите. Първият блестящ опит за прилагане на тактиката на “революционния социализъм” (на анархокомунистите федералисти), за разлика от марксистите, даде Парижката Комуна, доколкото тя беше смел и ярък израз на отрицание на държавата. (III-20-22; IV-6, 12, 13, 16-22, 67, 73, 171, 251-252; V-20, 24-25, 30-33, 43-44, 51. Бакунин е изразил отношението си към “народната държава” на германската социал-демокрация, прокламирана в нейната Айзенахска програма, в т. IV-225-230, 236-237 и др.)\n“В революцията – пише веднъж Бакунин – три четвърти е въображение /фантазия/ и само една четвърт е действителност”. В тези думи е ключът към философията на “разрушението”. Чужд на механичната представа за живота, Бакунин не е могъл да мисли “механично” за революцията. За него – професионалният “майстор” на революцията – революцията “не се майстори”, “не се прави”, “не се фабрикува”. Тя е многообразен, сложен и комплексен поток от явления. Тяхното взаимодействие ражда нови, неочаквани за първоначалното “счетоводство” сили. Към революцията е неприложима монотонията на теорията. Тя е пир на живота, ликуващо радостно творчество, “вдъхновение” и “великолепие”, образуващи самия живот. Само в известна своя част, революцията може да бъде предвидена, да се комплектова и направлява. Преди да заложи и утвърди основите на новия порядък, революцията е огромен, управляван повече от инстинкта, отколкото от разума, хаос и брожение. И затова, в началния стадий на движението, естествено, разрушителните процеси играят преобладаваща роля.\n“Народното въстание – по своята природа стихийно, хаотично и безпощадно – предполага винаги големи жертви, обсебвания и разрушения на собственост – своя и чужда… Но не може да има революция без мащабно и страстно разрушение – спасително и плодотворно, защото именно чрез него и само посредством него се зараждат и възникват новите светове”. (I-90.)\nВ тези случаи, когато Бакунин говори за “правене на революция”, той употребява израза не в смисъл на върховното й ръководство от авангардните революционни отряди, а в смисъл на пробуждане на потенциалните сили, таящи се в широките маси и даващи да се почувстват техните истински мащаби, техния истински размах, в самия процес на революцията. Отговаряйки на въпроса, какво могат и са длъжни да правят революционерите за разширението и организирането на революцията, той пише: “Те са длъжни не да я правят сами, чрез декрети, да я налагат на масите, а да я предизвикат в тях”. (IV-177, 257.)\n“Спасете Франция чрез анархията. Развържете тази необуздана анархия както в селата, така и в градовете, развихрете я в цялата шир, така, че да се понесе като бясна лава, смитайки и разрушавайки всичко по пътя си: всички врагове и прусаци. Зная, че това е героичен и варварски начин… Но, вън от него за Франция няма спасение… Само отчаяната и дива енергия на нейните синове и дъщери, които са длъжни да избират между робството по пътя на “цивилизацията” или свободата по пътя на свирепата борба на пролетариата… Нужно е само и селяните да бъдат овладени от бесовете, а само една анархистическа революция може да ги всели в телата и в душите им”.\nВярата в своето призвание – истинският признак на гения – се пробужда в Бакунин рано и не го напуска никога. За пръв път тя получава патетична формулировка още при встъпването му в кръжока на Станкевич: “Божията ръка – пише той – е начертала в сърцето ми тези свещени думи, които обгръщат цялото мое съществувание: “Той не ще живее за себе си”…


Начало » ZIPPY\nZIPPY е най-известната марка за детски дрехи в Португалия. Тя е част от един от големите португалски конгломерати за търговия на дребно. Първият магазин на марката е отворен през 2004 в Гайя Шопинг Център в района на Порто, където съседи на ZIPPY са марки като Zara, TUC TUC, TIFFOSI KIDS, C&A, TUTTOCHICCO. Само за 10 години брандът се налага не само на португалския, но и на международните пазари. Вече има собствени магазини в над 17 държави по целия свят. В родината си тя e абсолютен фаворит сред детските дрехи и е призната от потребителите за "Любима марка на 2013г."\nZIPPY е родена с идеята да се предложат удобни, модерни и достъпни детски дрехи. Зад успеха на марката се крие внимателният подход към децата и техните родители. Компанията сама осъществява целия производствен цикъл - от проектирането на дрешките, до тяхното разпространение и продажба. Все с грижата към децата, ZIPPY е и първата текстилна компания в света, която е внедрила специален coloradd код в своите детски дрехи, за да улесни децата и родителите далтонисти.\nДрешките на ZIPPY са много цветни, елегантни и стилни. Особено внимание се обръща на дизайна - със ZIPPY получавате дизайн на най-добра цена. Всеки сезон марката предлага нови колекции, пълни с настроение по детски. Моделите се отличават със свежи и ярки цветове, изчистени кройки, внимателно подбрани материи - предимно естествени. Безопасността и удобството на детските блузи, поли, панталони, рокли, обувки са на почит.\nВ Clody ще намерите линията за деца на възраст 2-14 години.


Наблюдател | Комисар Стоил Стефанов: Напускам системата след 40 години служба с удовлетворение и чувство за изпълнен дълг\n17.02.2020 / 12:03\nДнес ръководството на ОДМВР-Сливен отдаде почит на комисар Стоил Стефанов, началник на „Отдел разследване”, който се оттегля в заслужена пенсия.\nНа тържествено събрание днес от името на министъра на вътрешните работи Младен Маринов старши комисар Димитър Величков връчи на Стоил Стефанов „Почетен знак ІІ-степен” за дългогодишен принос и постигнати високи професионални резултати.\n„Оттеглям се с високо вдигната глава и с чувство за изпълнен дълг. За 40 години служба съм имал удоволствието да работя с 4 поколение дознатели. Оставям след себе си един работещ отдел с много отдадени, млади и интелигентни хора, които ще докажат своя професионализъм”, каза в обръщение комисар Стефанов. „Пожелавам на ръководството на областната дирекция здраве, професионални успехи и да продължават да подкрепят своите служители”, каза още Стоил Стефанов.\nГлавен разследващ полицай комисар Стоил Стефанв, началник на отдел „Разследване” при ОДМВР-Сливен е роден през 1961 година в град Сливен. Започва работа в системата на МВР през 1980 година. Преминава през всички нива в кариерното си развитие от младши разследващ до главен разследващ полицай , като през 2015 година оглавява отдел „Разследване”. Многократно е награждаван за постигнати професионални резултати. 2015 година получава „Почетен знак ІІІ-степен” от министъра на вътрешните работи.\n„За мен беше изключителна чест да работят с професионалист като комисар Стефанов”, каза старши комисар Величков при връчването на плакет от името на ръководството на Областната дирекция на МВР в Сливен.\nСвоето уважение към професионалния път на Стоил Стефанов, като колега и приятел, изразиха всички, имали честа да го познават и работят с него.


Специалност Организация и управление на социалната сфера – Медицински факултет\nОрганизация и управление на социалната сфера – специалисти\nОрганизация и управление на социалната сфера – не специалисти\nМагистърската програма ″Организация и управление на социалната сфера″ отговаря на съвременните стандарти за обучение по социална работа и е ориентирана към кандидати, които имат трайни интереси към проблемите на управлението и организацията на социалната сфера.\nОбучението по програмата има за цел придобиване на задълбочени знания за социалната сфера и нейните различни компоненти; социалната икономика; актуалните насоки за реализация на социалната защита и социалното предприемачество, съгласно Европейските изисквания; за анализ и контрол на социалната среда; управлението и организационното развитие; публично-частното партньорство в социалната работа.\nОбучението на студентите се реализира в теоретичен и практически план, съобразно българското законодателство, нормативната уредба на Европейския съюз и областите на хуманитаристиката.\nЧрез магистърската програма се развиват умения за анализ и оценка на социалните потребности, за прилагане на Европейските и международни стандарти за социална работа, овластяване на потребителите и техните общности; за участия в научни и практико-приложни изследвания, както и прилагане на техните резултати в социалната практика; за организиране на лобистки кампании в полза на социални инициативи; за въвличане на заинтересовани среди в решаване на проблеми в сферата на социалната заетост и за социално включване; за управление на социално ориентирани предприятия и организации.\nЗавършилите програмата могат да се реализират като водещи специалисти, експерти и ръководни кадри на различни равнища в държавната и общинска администрация; в структури на социалните услуги; в организации от неправителствения сектор със социален предмет на дейност; при организиране и прилагане на социално ориентирани инициативи на частни компании. Подготовката на студенти в магистърската програма позволява професионална реализация в социални организации и специализирани структури в други Европейски държави, в общоевропейската администрация, както и в международни организации, свързани със социална работа и защита на лицата.\nПродължителност на обучение:\n– за кандидати с ОКС „бакалавър” или „магистър” от професионално направление „Социални дейности” обучението е 2 семестъра\n– за кандидати с ОКС „бакалавър” или „магистър” от други професионални направления обучението е 3 семестъра. В допълния семестър се изучават приравнителни дисциплини от пакета задължителни дисциплини за ОКС „бакалавър” на специалността „Социални дейности”, към която е магистърската програма.


Hyundai показа нов кросоувър - ᐉ Новини от Fakti.bg - Авто | ФАКТИ.БГ\nПлевнелиев: Планът на задкулисието е да се стигне до президентска републикапреди 6 минути\n"Има такъв народ" с коментар за условията на БСПпреди 15 минути\nПавел Глоба вещае тежки проблеми през май за тези зодиипреди 21 минути\nНавални в критично състояниепреди 25 минути\nБабикян: Всеки ден се чуваме с приятеля ми Славипреди 34 минути\nСАЩ ще изградят военни обекти на територията на Норвегияпреди 40 минути\nBayon e новото попълнение в гамата на корейците\nHyundai показа нов кросоувър\nПубликувана: 2 Март, 2021 12:25\nIoniq 5 дебютира като първия самостоятелен модел на марката 23 Февруари, 2021 10:25\nПрез изминалата седмица видяхме електрически Hyundai под новия бранд Ioniq, а днес от корейската компания представиха малък кросоувър, който ще бъде позициониран под модела Kona. За разлика от него, новият кросоувър ще предлага единствено бензинови двигатели и няма да се задвижва изцяло на ток.\nBayon използва за база компактният i20, а размерите от 4.18 метра дължина, 1.77 метра ширина и 1.49 метра височина са подобни на тези на Kona. Междуосието е точно 2.58 метра, а багажникът предлага обем от 411 литра или 1205 литра при сгънати седалки.\nДизайнът е с доста остри форми и линии, като предницата е заета от голяма решетка, а фаровете са разделени на две части. Горната част е отделена за дневните LED светлини, а долната помещава късите светлини.\nЗадницата също е доста отличителна. Стоповете са с форма подобна на бумеранг, а между тях виждаме LED бар, който ги свързва. Багажникът както и покрива са боядисани в черен цвят, който най-вероятно ще бъде опционален при конфигуриране на автомобила.\nВлизайки в Bayon виждаме приликата с компактния i20. Интериорът е взаимстван от хечбека и споделя същата конфигурация с два екрана. Стандартно получавате 10.25-инчов пред водача и по-малък 8-инчов над централната конзола. Срещу доплащане може да получите и двата в размер от 10.25 инча.\nПод капака на кросоувъра можем да открием базов 1.2-литров атмосферен бензин с 84 конски сили и механична скоростна кутия с 5 предавки, а при желание може да се доплати за 1.0-литров турбо бензин със 100 конски сили и скоростна кутия с 6 предавки или автоматична с двоен съединител и 7 предавки.\nМек хибрид, който добавя 48-волтов стартер-генератор към 1.0-литровия мотор ще бъде наличен със 120 конски сили и отново същите варианти за скоростна кутия. Предаването е само предно, а за сега не се предвижда модел с 4х4.\nОчакваме модела да пристигне в представителствата на марката през юни месец, а очакваните цени ще бъдат по-ниски от тези на Kona, но малко по-високи от тези на i20.\nХюндай и Кия са N1 в Сащ.\nПри тая конкуренция на Каптюр 2008 Т-Рок ц3 Еъркросс и тн не го виждам.\nДо коментар #1 от "емигрант":\nСлед тойота и хонда и форд\nвсичко точно ама защо така са го окепазили отзад - ужас\nЗа 20к ми изглежда ок, ама сигурно ще струва 40 000!!\nКарал съм i20, нищо особено, задните седалки са само за деца или кучета\nДо коментар #5 от "bmw fan":\nНормално за корейски дрегел те всички корейци са дребни за тях е проектиран.\nА ПЪК ГЕНЕРАЛА БОКО ОТ ПОЖАРНАТА ПОКАЗА НОВО ТРАСЕ НА ПЪТ..И ПОСЛЕ ПОНЕЖЕ НЕ НАПРАВИ ВПЕЧАТЛЕНИЕ ПОКАЗА И ЕДНО ЧЕКМЕДЖЕ..


Времето в Казанлък – Увеличаване на облачността и превалявания на места днес – kz7.bg Казанлък новини\nВремето в Казанлък – Увеличаване на облачността и превалявания на места днес\nОблачността ще се увеличи и на много места днес ще превали дъжд, максималните температури ще бъдат между 13° и 18°, на места в Южна България до 20°.\nМинимални температури между 2° и 7°, в отделни котловини на Югозападна България, където ще е тихо, до 0° – минус 1°, в София 3-4°, съобщава Националния институт по метеорология и хидрология (НИМХ) към БАН.\nОт северозапад облачността ще се увеличи и около и след обяд на много места ще превали дъжд. В отделни райони и ще прегърми. Вятърът от северозапад ще се усили, особено в Северна България и с него за кратко ще нахлуе малко по-студен въздух.\nМладите дадоха пример в акцията за почистване в Казанлък


Към днешна дата има много възможности за ефективно приспособяване на фигурата без строги диети и досадни пътувания до фитнес залата. Една от тях е озоновата терапия, която се използва активно повече от двадесет години. Озонотерапията като метод за\nХората привличат проблема с наднорменото тегло с погрешно отношение към живота и към себе си, Римма Мойенко, известен диетолог, автор на новата книга "Моята програма за хармония", е убеден в това. Рима Василиева описва как мазнините се превръщат в\nКой не мечтае за тънка фигура и гладка еластична кожа? Кой не иска да изглежда двадесет на тридесет или четиридесет? Както се оказа, няма нищо сложно тук. Трябва просто да изберете правилната диета, да разработите система от упражнения и да водите\nОбикновено отслабването палачинки замества едно от храната, взети като източник на пребиотици, или служи като "основа" за разтоварване дни. Само по себе си желето е нишестено ястие, източник на въглехидратна енергия, имаме нужда от него за нормалната\nЧе трябва да спрете да ядете въглехидрати за загуба на тегло, сигурно сте чували. За да продължим тази важна мисъл за всички, е необходимо да се изясни, че само бързите въглехидрати, тези, които тялото бързо се разцепва, бързо ги трансформира в\nПовечето източници, близки до медицината, казват, че единственият чай за отслабване, който е здрав, е най-простият бульон за чаени листа с различна степен на ферментация. Какво е това? Oolong или Puer, имперска зелена или червена, или дори черна - но\nКогато традиционните методи за борба със затлъстяването не помогнат, възниква въпросът за алтернативната медицина. Хомеопатията наскоро стана по-популярна. И хомеопатите се прилагат за корекция на теглото природни високо разредени вещества от\nФармацевтичната индустрия произвежда различни лекарства, които помагат за намаляване на наднорменото тегло. Един от най-известните представители на този сегмент е Meridia. Той потиска апетита и дава усещане за ситост, така че помага да се намали\nВъзможността на зеленото кафе да изгаря мазнините е открита неотдавна - през 2012 г. Преди това зелените зърна се считат за полезен антиоксидант и за общо растение, подобряващо здравето. Последните проучвания показват, че ако приемате зелено кафе на\nДжинджифилът отдавна е известен със своите свойства "изгаряне на мазнини". Те са особено активирани, когато "работят" в комбинация с цитрус - лимон, грейпфрут, портокал. Но лимон все още води в тази "плодова" борба, поради което има много ефективни


Пещери в близост до Чепеларе\nПещерата Ухловица се намира на 35 км. южно от Смолян и на 3 км. североизточно от село Могилица в местността „Сините вирове“. Заслужено е спечелила правото да бъде наричана един от „подземните дворци” на Родопите. Тя е една от най-старите пещери в региона, на възраст от над 3.5 млн. години. Тук, в продължение на хилядолетия природата е изваяла една истинска феерия от дендритни образувания, коралити и хеликтити. Температурата в нея през цялата година е постоянна - 10-11°С. Пещерата е открита е през 1967 г. от Димитър и Георги Райчеви. Името й идва от името на птица, която живее в района - вид сова - улулица. Отворена за достъп целогодишно.\nТя се намира на 6 км. от пещерата „Ухловица”. Една красива пещера, която ще разкрие своите тайни само на тези, които се престрашат да влязат в нея с водачи. Не е блогоустроена. Попадайки вътре, посетителят е обгърнат от тайствения мрак, прорязван само от трепкащия лъч на фенера в ръката му, улавящ причудливите форми от сталактити, сталагмити и сталактови.\nПещерата Голубовица се намира между селата Кошница, Турян и Могилица. Тя е на няколко нива с три входа и обединява пещерите Голубовица 1 и 2, като и двете не са благоустроени. За проникване в тях (възможно е в месеците от юни до октомври ) обаче задължително ви е необходима специализирана екипировка (непромокаеми гумени ботуши, спасителни жилетки, осветление), както и квалифициран водач. За всичко това са се погрижили от местния пещерен клуб “Мурсалица”. С тяхна помощ ще можете да преживеете незабравимо приключение в “младата” (на възраст 1,5 милиона години) пещера и да вдигнете адреналина си. Краткото пътуване с лодка е последвано от навлизане в същинската част на пещерата, където постоянно течащия подземен поток е изваял необикновени форми.\nЗа да достигнете до Голубовица 2, ще трябва да сте подготвени за още по-смело изпитание: скално катерене под вещите напътствия на инструктор. Излизането е по същия път, но сега ви очаква слизане с въже (на рапел) по 15-метров скат, свързващ входовете на Голубовица 2 и Голубовица 1. Маршрутът завършва с алпийски тролей - спускане по стоманена въжена линия с дължина 45 метра. Тролеят преминава между двата ската на Гарга дере.\nНамира се край с. Кошница, община Смолян и е един от природните феномени в района. Представлява огромен скален свод, водещ към върх, където се намират останки от едноименна стара крепост. Тук може да се впуснете в едно от предлаганите адреналинови изживявания – алпийска люлка (махало). Със специална екипировка ще се залюлеете на височина от над 40 м. като махало на огромен стенен часовник. Под краката ви ще се разкрие неповторима гледка към долината на река Арда.\nРазположена в подножието на Широколъшки снежник. Името й се свързва с девойка на име Маруда, която живеела в Широка лъка, но била отвлечена от юруците. Успяла да убие един от похитителите си и за да се спаси от останалите се скрила в пещерата. От тогава никой не чул нищо за девойкта....\nПещера с най- високият подземен водопад на Балканите 42 м., част от уникалния карст на Триградското ждрело. В пещерата се влиза само с екскурзовод, тя е част от 100-те национални туристически обекта.\nТя е сред най-посещаваните пещери в България. Намира се на 3 км от с. Ягодина. Общата дължина на галериите на пещерата е над осем километра и това я нарежда сред най-дългите у нас.\nПредпочитан обект за приключенски туризъм до с. Триград. Проходна пещера и предлага екстремно изживяване и преодоляване на обичайните човешки страхове – от високо, тясно, тъмно. За влизане в пещерата са необходими алпийско и спелеоложко оборудване.\nПропастна пещера, намираща се западно от х. Марциганица, община Асеновград. Проникването в нея е възможно единствено със съответната екипировка и обучени спелеолози. Обявена за защитена територия от европейско значение заради зимуващата в нея голяма колония прилепи.


Сабаленка без проблеми на старта на Уимбълдън - winner.bg\nСабаленка без проблеми на старта на Уимбълдън\nАрина Сабаленка започна с чист успех участието си на Уимбълдън, след като надви Моника Никулеску с 6-1, 6-4 за около час и 15 минути игра.\nПоставената под номер 2 в основната схема беларускиня и квалификантката от Румъния откриха тазгодишното издание на турнира от Големия шлем под закрития покрив на Корт 1. Началото на надпреварата се забави с над два часа заради дъжд. Сабаленка загуби само един гейм в откриващата част.\nТя имаше повече затруднения във втората, въпреки че поведе с 3-0 и два пробива. Никулеску успя да се доближи на един от съперничката, но нямаше сили за повече и така беларускинята закономерно намери място във втори кръг. Сабаленка завърши с цели 40 уинъра повече от румънката, но и 25 повече непредизвикани грешки.\nВ спор за място в трети кръг тя ще чака победителката от срещата между Даниел Лао от САЩ и Кейти Боултър от Великобритания.\nМоника НикулескуАрина Сабаленка\nГригор започва срещу испанец на "Уимбълдън"\nПиронкова се препъна на последното стъпало преди основната схема на "Уимбълдън"\nВече е известно кога Григор ще изиграе първия си мач на "Уимбълдън"\nДжокович започна успешно защитата на титлата си на Уимбълдън


Thrifty Сиудад Дел Кармен, Летище [CME] кола под наем | 14CARS.com\nКоли под наем THRIFTY на Сиудад Дел Кармен, Летище [CME]\nЗащо да използваме THRIFTY?\nПолитиката за млади шофьори на Thrifty позволява да се наеме кола на честна и достъпна цена.\nThrifty винаги предоставя някои безплатни опции на летище Сиудад Дел Кармен, Летище: неограничен километраж, GPS, допълнителен шофьор и т.н.\nThrifty е един от най-надеждните доставчици на коли под наем на летище Сиудад Дел Кармен, Летище CME. Средната оценка на летище Thrifty Сиудад Дел Кармен, Летище е 7 от 10, базирайки се на отзиви на наши клиенти.\nУ дома / Мексико / Сиудад Дел Кармен, Летище ( [CME]), Мексико / Thrifty\nКоли под наем THRIFTY налични на Сиудад Дел Кармен, Летище [CME]\nНе се колебайте да разгледате наличните страхотни сделки за коли под наем на THRIFTY на Сиудад Дел Кармен, Летище. Вижте тези оферти на летище Arport_Code, за да изберете най-предпочитаната сред наличните към момента.\n$2.64 на ден\n$3.04 на ден\n$12.14 на ден\n$5.16 на ден\n$78.76 на ден\n$6.71 на ден\n$357.34 на ден\n$13.57 на ден\n$100.90 на ден\n$74.04 на ден\nИнформация за THRIFTY на Сиудад Дел Кармен, Летище\nВ таблицата по-долу можете да намерите информацията на THRIFTY за място на вземане, адрес на връщане, телефонен номер, работно време, политика за гориво, вид на вземане и бонуси, които THRIFTY предоставя на Сиудад Дел Кармен, Летище [CME].\nFinal de la Avenida 31 S/N Colonia Aeropuerto Ciudad del Carmen, Campeche (Inside Ciudad del Carmen Airport ), Ciudad del Carmen, 24190, Campeche\n52 (938) 382 5117\nTHRIFTY Сиудад Дел Кармен, Летище Преглед на парк коли под наем\nTHRIFTY на Сиудад Дел Кармен, Летище CME предоставя огромно разнообразие от коло от различни класи коли под наем: Mini , Economy , Compact , Standard , Fullsize , Suv , 7-seater , Luxury ,\nАко сте решили да наемете Икономична кола за THRIFTY Сиудад Дел Кармен, Летище, подгответе се да вземете Nissan March, и Dodge Atos или да вземете подобрение на клас коли.\nЗа онези от Вас, които са решили да резервират Компактна кола, можете да получите Volkswagen Cross Fox, и Mercedes A Class или да вземете подобрение на клас коли\nКогато резервирате Стандартен клас коли с „или сходни“ знак от THRIFTY Сиудад Дел Кармен, Летище, можете да вземете Nissan Tiida Sedan, и BMW 3 Series .\nTHRIFTY клас коли под наем в пълен размер на Сиудад Дел Кармен, Летище включва следните модели на коли под наем: и Renault Fluence .\nКогато резервирате кола от SUV клас коли под наем от THRIFTY Сиудад Дел Кармен, Летище, ще получите една от следните коли: Jeep Patriot, и Jeep Grand Cherokee .\nПремиум клас коли под наем, осигурен от THRIFTY Сиудад Дел Кармен, Летище се състои от следните модели коли: и Chrysler 300 .\nВ случай, че пътувате с група хора и имате нужда от автомобил със 7 седалки от THRIFTY Сиудад Дел Кармен, Летище, можете да наемете и Dodge Caravan .\nИзберете своята кола от THRIFTY Сиудад Дел Кармен, Летище според Вашата цел\nTHRIFTY осигурява голям брой коли, които подхождат на всеки бюджет и цел.\nАко се опитвате да намерите кола от THRIFTY на Сиудад Дел Кармен, Летище за пътуване с любимия си, трябва да разгледате различни автомобили на Мини, Икономичен, Кабриолет или дори Луксозен клас коли под наем.\nЗа бизнес пътувания на Сиудад Дел Кармен, Летище, най-подходящите автомобили от THRIFTY са в пълен размер, Луксозен и Екзотичен клас коли под наем.\nМоже да намерите подходяща кола и от THRIFTY на Сиудад Дел Кармен, Летище за специалните си поводи като сватби, рождени дни и други видове празници. Ако Ви е нужна кола за някакъв вид парти, обмислете Луксозен и Екзотичен клас коли под наем от THRIFTY на Сиудад Дел Кармен, Летище.\nЗа млади шофьори THRIFTY също има някои възможности за коли под наем. Седнете и забележете Мини, Икономичен и Кабриолет клас коли под наем от THRIFTY на Сиудад Дел Кармен, Летище.\nЧесто задавани въпроси - THRIFTY рент а кар на Сиудад Дел Кармен, Летище\nКак да наема кола от THRIFTY на Сиудад Дел Кармен, Летище?\nКои са най-евтините коли под наем от THRIFTY на летище CME?\nНай-евтината кола от THRIFTY на Сиудад Дел Кармен, Летище е Dodge i10. Съответната настояща цена е $2.64 на ден.\nКаква е цената на бензин близо до Сиудад Дел Кармен, Летище?\nЦените на бензин близо до летище CME варират от $3.02 до $3.60.\nМога ли да платя за своята резервация на рент-а-кар при THRIFTY с дебитна карта на Сиудад Дел Кармен, Летище?\nTHRIFTY осигурява ли опция за детска седалка за кола на Сиудад Дел Кармен, Летище [CME]?\nТрябва ли да купя допълнителна застраховка за колата си под наем на Сиудад Дел Кармен, Летище?\nТака че ако няма да купувате пълна застраховка, препоръчително е да купите застраховка, за да гарантирате депозита си. Ще трябва да предоставите на THRIFTY кредитна карта с достатъчно налични средства, необходими за депозита на кола. Но ако се случат някакви тегления, застрахователната фирма ще покрие разходите. Можете да купите този тип застраховка по време на онлайн резервацията на коли под наем на уебсайта ни.\nTHRIFTY bilutleie i Ciudad Del Carmen - Lufthavn (CME)\nTHRIFTY - Autovermietung - Ciudad Del Carmen - Flughafen (CME)\nTHRIFTY сar rental in Ciudad Del Carmen - Airport (CME)\nTHRIFTY - alquiler de coches - Aeropuerto De Ciudad Del Carmen (CME)\nTHRIFTY location сar en Ciudad Del Carmen - Aéroport (CME)\nTHRIFTY noleggio auto in Ciudad Del Carmen - Aeroporto (CME)\nTHRIFTY СAR verhuur in Ciudad Del Carmen - Luchthaven (CME)\nTHRIFTY wypożyczanie samochodów na lotnisku Ciudad Del Carmen, Lotnisko (CME)\nTHRIFTY aluguer Ñar em Aeroporto De Ciudad Del Carmen (CME)\nTHRIFTY Сar hyra in Ciudad Del Carmen Flygplats (CME)\nTHRIFTY içinde сar kiralama Ciudad Del Carmen - Havaalani (CME)\nTHRIFTY сar ενοικίαση στην Ciudad Del Carmen - Αεροδρόμιο (CME)\nTHRIFTY - аренда авто - Сьюдад-дель-кармен - Аэропорт (CME)\nTHRIFTY تأجير сar في مطار سيوداد ديل كارمن (CME)


Второ заседание по Административно дело 326/2014г.\nЖАЛБОПОДАТЕЛЯТ Б.Ж.М., редовно уведомен, не се явява. За него се явява адв.М.Т. с представено пълномощно, находящо се на лист 26 от делото.\nОТВЕТНИКЪТ Главен архитект на ОБЩИНА ПОМОРИЕ, редовно уведомен, се представлява от адв Б., който представя пълномощно.\nАдв.Т.: В предходно съдебно заседание съм заявила, че поддържам жалбата. Поддържам становището си така, както съм го изложила.\nСлед предходното съдебно заседание проведох разговор с жалбоподателя и установих, че всичко, което е изложено в жалбата отговаря на действителното и няма други допълнително подадени заявления, освен тези приложени по делото. Не мога да представя писмените документи, за които съм задължена. Не съществуват такива. Всичко, което е било представено към момента на подаване на заявлението е описано и приложено по жалбата и административната преписка.\nПодчертавам, че в момента на подаването, заявлението е било подадено в три папки с геодезическото заснемане.\nВъв връзка с указанията на съда и твърденията на жалбоподателя в днешно съдебно заседание считам, че твърдението за представяне на три броя папки геодезическо заснемане са недоказани. В преписката съществува заявление подписано от жалбоподателя, в което изчерпателно са изброени всички представени от него документи и въпросните документи за геодезическо заснемане не фигурират, а и липсват каквито и да било писмени доказателства за представянето им с първоначалното заявление и на по-късен етап.\nАдв.Т.: Мля да уважите жалбата така, както е сложена пред Вас за разглеждане ведно с присъждане на сторените по делото разноски, за което представям разходен лист. Това е списък на разноските по смисъла на ГПК.\nПо отношение на жалбата - моля да бъде уважена, тъй като бе установено незаконосъобразното издаване, всъщност не почиващия на закона отказ на административния орган.\nАдв.Б.: Моля да оставите без уважение жалбата като неоснователна и недоказана. Считам отказът за правилен и законосъобразен. От събраните по делото доказателства се установи, че не са налице предпоставките за уважаване искането за издаване на удостоверение за търпимост по ЗУТ.\nЩе представя подробни писмени съображения.


Две невероятни рецепти, споделени от средиземноморски ресторант - Средиземноморски ресторант в софия\nДве невероятни рецепти, споделени от средиземноморски ресторант\nПосещението на средиземноморски ресторант е цяло приключение, в което участват всички вкусови и сетивни рецептори. Но не всякога имате възможност да посещавате такъв ресторант. Затова пък можете да си приготвите някои от ястията и у дома. Ето два отлични средиземноморски деликатеса, които спокойно бихте могли да сготвите и вкъщи. Рецептите им са взети от майстори готвачи в средиземноморски ресторант, така че си струва да опитате тези вкусотии.\nТова кьопоолу всъщност представлява съчетание от традициите на няколко култури, затова се различава като вкус значително от това, което сме свикнали да опитваме.\nВ състава му влизат тиквичка, патладжан, малка чушка, черни маслини без костилка, слънчогледово семе, както и доматено пюре концентрат. За допълнително овкусяване са добавени кленов сироп и ябълково пюре, заедно с лимон, червен и черен пипер, зехтин, копър, сушен босилек и лют червен пипер. Слънчогледовото семе се стрива на прах с електрическа кафемелачка и влиза в състава на подправките. Патладжанът, тиквичката и чушката се готвят на фурна или на барбекю, като предварително се нарязват на кубчета. В края трябва да получите мека хомогенна смес с отличен вкус.\nЕдно от най-популярните и много харесвани и у нас ястия със средиземноморски произход е дип от сушени домати. Той е лесен за приготвяне, тъй като се състои само от четири съставки, но невероятният му вкус е толкова наситен и впечатляващ, че се е превърнал в любим на всички посетители на средиземноморски ресторант. Дипът от сушени доматипредставлява предястие, което може да се съчетава с най-различни ястия.\nВ състава на дипа влизат сушени домати, сушен босилек, балсамов оцет и зехтин. Преди да пристъпите към приготвянето му, е необходимо за около един час да накиснете доматите във вода. Останалото е лесно – просто всички продукти все блендират и дипът е готов.\nЗащо да посетите средиземноморски ресторант?\nРазбира се, ако нямате възможност да приготвяте тези вкусотии у дома или желаете да вкусите някой майсторски приготвени средиземноморски ястия, бихте могли да посетите някой средиземноморски ресторант, разположен в близост до вас. Там ще ви предложат богат избор на месни и безмесни ястия, а вкусът им ще е ненадминат.


Месец на интернет семинари от GeoMax — GEOZONA );\nМесец на интернет семинари от GeoMax\nWebinars Обучение Технологии 14.04.2020\nКога за последно сте отделяли достатъчно време за самообучение. Забързани в ежедневието то винаги остава малко по-малко на заден план.\nВ тези няколко месеца на социална дистанция и предимно работа от вкъщи решихме, че ще Ви бъде интересно да научите малко повече за геодезическите инструменти и софтуер от GeoMax.\nОт 14 април 2020г\nвсяка седмица до юли GeoMax ще излъчва интернет семинари – уебинари на живо.\nВ тези интернет семинари от GeoMax експерти на компанията ще представят по-задълбочено различни теми и ще споделят своите познания с Вас нашите бъдещи и настоящи клиенти.\nРазгледайте програмата тук:\nСлед като разгледате програмата може да попълните индивидуална форма за регистрация за съответния онлайн семинар. Уебинарите се провеждат на живо и може да зададете вашите въпроси към водещия лектор.\nНо за тези от Вас, които поради една или друга причина са пропуснали часа ще получите линк към записаната сесия.\nЕкипът на Геозона ЕООД\nЗа ГЕОЗОНА ЕООД\nГЕОЗОНА е млада, бързоразвиваща се българска компания, стартирала търговската си дейност в началото на 2019 г.\nНие предлагаме решения за геопространствени данни и прецизно позициониране в области на приложение като геодезия и картография, минно дело, инфраструктурно и жилищно строителство, инженерна геодезия и архитектура. Също така, разполагаме и с различни видове геодезически инструменти, аксесоари и консумативи, в повечето случаи налични на склад.\nПредлагайки консултации и продажба на геодезически измервателни уреди и продукти, ГЕОЗОНА се стреми към предоставяне на изключително високо ниво на обслужване за “най-новите продукти”, достъпни за наемане и продажба.\nPrevious PostБюджетни оптични нивелири на Nestle – ГерманияNext PostДОГОВОР ЗА БЕЗВЪЗМЕЗДНА ФИНАНСОВА ПОМОЩ\nДОГОВОР ЗА БЕЗВЪЗМЕЗДНА ФИНАНСОВА ПОМОЩ 07.09.2020


Най-заядливите знаци в зодиака | Ezine.bg\n»Най-заядливите знаци в зодиака\nИма хора, които са в състояние да доведат всеки човек до точка на кипене със своята придирчивост и недоволство. Астролозите смятат, че има няколко знака в зодиака, които са изключително придирчиви и дребнави.\nТе често мърморят, оплакват се и обвиняват околните. Ето кои са и най-заядливите знаци в зодиака според астрологията.\nДевата е най-придирчивият знак на зодиака. Девите във всяка сфера на живота ще имат собствено мнение и ще доведат до изнемогване на всичките свои приятели. Всичко не би било толкова сложно, ако своето мнение и придирчивост Девата запази за себе си. Но тя постоянно има нужда да споделя с обкръжаващите я хора, така че оплакването и никога не престава.\nВодолеите са толкова придирчиви към другите, че считат себе си за идеални. Според тях околните абсолютно не могат да ги достигнат и затова всички имат недостатъци. Във Водолея има егоизъм и няма състрадание, затова той може да измъчва всеки човек със своите съмнения, заядливост и избирателност.\nКозирозите вярват, че всички около тях не са толкова умни и блестящи. Те са много селективни по отношение на вещи и хора, в живота непрекъснато устояват своите цели. Не само астролозите, но и много хора забелязват, че Козирозите са сред най-заядливите зодии.\nТози знак от Зодиака е не само постоянно пренебрегващ, но и винаги хленчещ. За Рака е трудно да си представи различен живот, без постоянни проблеми и сълзи, тъй като за него всичко наоколо изглежда много по-лошо. Освен всичко друго Раците обичат да се заяждат с близките си.


Вятър и превалявания от сняг през почивните дни - bTV Новините\nМинималните температури на отделни места ще са до минус 12 градуса\nПубликувано в 14:53 ч. 20.01.2022 г. - Обновено в 15:54 ч. 20.01.2022 г.\nПрез почивните дни ще бъде ветровито и студено. Облачността ще е по-често значителна. Ще има и превалявания от сняг, повече като количество в неделя.\nМинималните температури в повечето места ще са между минус 8 и минус 3 градуса, а в отделни котловинни райони при разкъсване на облачността - до минус 12 градуса.\nМаксималните температурите ще са предимно между минус 3 и 2 градуса, на места в котловините на Западна България - до минус 5 градуса, съобщи дежурният синоптик в Националния институт по метеорология и хидрология Анастасия Стойчева, цитирана от БТА.\nВ началото на следващата седмица от север-североизток ще нахлуе още една порция студен въздух. Ще бъде предимно облачно; на места с превалявания от сняг, по-съществени в планините и планинските райони.\nДневните температури в по-голямата част от страната ще остават под нулата и преобладаващите максимални температури ще бъдат между минус 5 и 0 градуса, а минималните - предимно между минус 11 и минус 6 градуса.\nКъм средата на следващата седмица температурите ще се повишат. Дневните температури в по-голямата част от страната в четвъртък вече ще са над нулата, а нощните - ще остават отрицателни. Ще преобладава облачно време. На места ще има и валежи от сняг, но ще са предимно слаби.\nВремето се стабилизира, дъждът намалява след сряда\nОранжев код за интензивни валежи и гръмотевични бури\nИнтензивни валежи и гръмотевични бури и през уикенда\nЧервен код за валежи, гръмотевични бури и градушки е обявен за Смолян\nПроф. Рачев: Времето се стабилизира от понеделник\nИ червен код за опасно време в петък\nЖълт код за валежи и гръмотевични бури в Западна България\nПроф. Рачев: От 9 юни ни чака една много дъждовна седмица


Идеалните домашни шприц сладки за всеки повод\nВече е декември и тази зима обещава да е малко по-истинска, т.е. студена, снежна и красива, в същото време топла и уютна. Може би за Коледа ще имаме така чаканата бяла приказка. Не знам за вас, но аз още не съм извадила коледната украса от кутиите. Някак още ми е рано, а и покрай работата май много не ми остава време да се замисля, че тя наближава. Още някак си дори за подаръци не съм мислила, което е леко странно и нехарактерно за мен. Аз обичам от рано да съм готова с избора си. Но, както и да е, да не ви занимавам с моите терзания. Насладете са на последния (най-приказен и красив) оставащ месец от годината. Подгответе се подобаващо за празниците, а от мен още една рецепта за коледните сладки.\nТози път реших да е нещо по-различно – шприц сладки. Отдавна ми се искаше да направя такива шприцовани сладки, защото ги помня от детството си. Почти съм убедена, че няма домакинство, в което да няма такъв шприц от едно време. Майките на всички ни са имали такъв – руски и здрав, с много приставки към него. Е да, най-вероятно доста от тях са на боклука или някъде по килери и мазета. Ако ги пазите обаче, сега е момента да ги издирите и вкарате отново в действие. На мен ми се наложи да си купя нов и момента, в който се прибрах с него у дома, извадих го от кутията, измих го и бях готова за действие. Ето и резултата – вкусни и красиви дребни домашни сладки.\nОколо 40-50 броя\nЕТО КАКВО ВИ Е необходимо за нашите шприцовани сладки:\n190 гр. краве масло – меко\n1 голямо яйце „L“\nЕто как да приготвим тези вкусни и шприц сладки:\nВ купа разбиваме с миксер мекото масло с пудрата захар докато стане пухкаво.\nСлед това добавяме ванилията и яйцето, и разбиваме докато сместта стане хомогенна и гладка.\nКъм готовата смес добавяме брашното и разбъркваме до образуване на гладко тесто. (Може да ползвате бъркалките за тесто и да го разбъркате с електрически миксер.)\nРазделяме получилото се тесто на 2 равни части.\nКъм едната добавяме какаото и отново разбъркваме добре.\nИдва ред на най-интересната част - пълним шприц за сладки с едното тесто и шприцоваме сладките в тавичка. (Интересното тук е, че няма как да ползвате хартия за печене, тъй като тестото не може да залепне върху нея и дозата остава на шприца. Шприцовайте ги директно върху тавата. Тъй като сладките са маслени няма да залепнат.)\nПечем шприцованите сладки в предварително загрята на 180˚С фурна без вентилатор за около 17 минути.\nТака постъпваме с цялото количество тесто – ванилово и какаово.\nГотовите сладки оставяме да се охладят напълно върху метална решетка.\nСлед това можем да съхраняваме изпечените сладки в плътно затворен съд. (Едва ли обаче това ще ви се наложи за дълго време.)\nКачено на 09:44h, 06 декември Отговор\nПривет, снощи направих сладките и станаха чудесни! Прегорих първата тава, но пак са вкусни 🙂 Със сигурност ще пробвам и други рецепти.\nПоздравления за блога, много добре е направен и вече е запазен в отметките на браузъра ми!\nКачено на 12:51h, 06 декември Отговор\nЗдравейте Десислава, много ви благодаря за коментара. Радвам се че ви харесват не само рецеприте, но и самият блог. Ще се радвам и за напред да споделяте опитите си с моите рецепти.


Французин пробяга класически маратон на 7-метровата си тераса | СЕГА\nФранцузин пробяга класически маратон на 7-метровата си тераса\nЖител на френския град Тулуза пробяга класическата маратонска дистанция от 42,195 км на своята 7-метрова тераса. Затворен под принудителна карантина заради извънредните мерки срещу разпространението на коронавирус, Елиша Ношомовиц изпълни собственото си предизвикателство в дома си в предградието Балма вчера.\n"Беше малко налудничаво приключение, но целта ми беше и да внеса малко хумор в безкрайния драматизъм на ситуацията във Франция", обясни Ношомовиц пред медиите, с които влезе във видео контакт чрез канала си в YouTube.\nФранция, маратон, лека атлетика, коронавирус, COVID-19\nЗаразените у нас се увеличиха със 159 души\nПон., 23/03/2020 - 12:21\nТръгвам нагоре към Еверест и надолу към Марианската падина по стълбите на блока\nБалконът ни е 6,10. Дал' да пробвам и язе? Ще ни побъркат с тия вируси. На полето дали има?\nПон., 23/03/2020 - 14:11\nКелешчетата от горния ми етаж всеки ден пробягват по два маратона в хола си.\nСъдейки по името, Ношомовиц е евреин и навярно е рекламно лице на вируса Sancta Simplicitas. Вижте го този капут - 6 часа и 48 минути трополи като лабораторен плъх в клетка. Наконтил се е с моден спортен екип, обръснал е педерастките си кълки и тича като изоглавен по балкона си, смятайки това за забавно и весело. Никаква мисъл, че контрукцията на терасата може да изпадне в резонанс и да се срути. Нито пък за съседите си, които могат да луднат за тези 7 часа, особено като се отчете, че има ограничения за излизане от домовете. Коронавирусът ще се окаже не беда, а полезно лекарство за изтребление на оглупялото човечество.\nНа мен друго ми се наби в очи. Имах ги французите за по-слабички. Той тоз може да бяга и цяла седмица.\nПон., 23/03/2020 - 16:50\nИгнат П. от Младост-3, 46 годишен риселър на латексови изделия едва издържа принудителното корона-карциране у дома. Прочитайки за балконинг маратона на Елиша Ношомовиц от Тулуза, той решава да се впусне в рисковано приключение - движейки се в свински тръс по северния балкон, ще премине маршрута от София до Оряхово. От там ще форсира река Дунав за да стигне до Калафат - с плуване или с кънки ако реката е замръзнала, това ще реши в последния момент. Игнат старателно планира първия етап. Трябва да измине 80 километра до дългото като пешечен ендшпил село Бързия и ако условията позволяват да се укрие в северната му част. Там той възнамерява да си направи землянка, да пренощува, да събере сили и да продължи при първа възможност към Калафат. Игнат веднага изпраща булката си до близкия магазин. Ще му трябват поне 10 сандвича, плодове, шоколади, два ката долно бельо, резервни чорапи, бански, плавници, чифт зимни кънки, пудра против подсичане, лубриканти - в случай, че се натъкне на полицаи или горски стражари. На другия ден в девет сутринта Игнат тръгва на път по триметровия си балкон. От вратата на спалнята дълго махат за сбогом жена му Клавдия и тъща му Евдокия. На стотната обиколка те се прибират в апартамента. Тъщата започва да зяпа турски сериал, а жена му отива на долния етаж за да се отдаде на съседа си Станой. Докато леглото им до-мажорно скърца, Клавдия не престава да следи тропота от стъпките на съпруга си. Подлудява я до оргазъм новото усещане хем как Станой свършва и хем как Игнат вече се прокрадва към Кумарица. После тя пие кафе със съседа, бъбрят си безгрижно. Апропо, той е доста преверзен тип и предлага на Клавдия да я обладае на балкона, точно под този, на който Игнат следва северния си маршрут. Какво ще стане с пощръклелите любовници? До къде ще стигне упоритият Игнат и дали той ще успее да избяга от клопката на двама сексуално озверели горски стражари? Очаквайте трета серия на филма "Диамантен ненаситник".\nПон., 23/03/2020 - 16:48\nЕ ненадминат си. Импровизацията е талант. Ама сигурно и доста специалисти в една или друга област караш да се почесват по главата. Браво! Да живейш! Радвам се на такива хора като теб. Сега им думат креативни, но това е много бедна дума. Не си робот, нали?\nПон., 23/03/2020 - 16:46\nРадвам се, че текстът те е развеселил!\nНе само. Той/ти ми даде кураж. Дано се усетим как все повече ни будалкат.


САЩ: В България задържаха журналисти, разследващи измама - Новини от света | ФАКТИ.БГ\nУдължиха грипната ваканция в Бургаспреди 17 минути\nВтори референдум за Брекзит ще отнеме годинапреди 47 минути\nДневен център за деца и младежи с увреждания „Надежда” отпразнува своя 14-ти рожден денпреди час и 4 минути\nРусия доставя 10 хеликоптера на Сърбияпреди час и 7 минути\n11 години затвор за Саботанапреди час и 18 минути\nУкрайна умишлено създава напрежение в Керченския проливпреди час и 56 минути\nСАЩ: В България задържаха журналисти, разследващи измама\n"Ню Йорк Таймс" отрази случая с ареста на журналистите от "Биволъ".\nПубликувана: 14 Септември, 2018 19:34\nСлави Трифонов: Да гасим лампите и да закриваме 15 Септември, 2018 10:38\nБългарски журналисти бяха арестувани, след като откриха изгорени и нарязани документи, свързани с измама с европейски средства. По този начин „Ню Йорк Таймс“ отразява случая с арестуваните журналисти от сайта „Биволь“.\nИзданието припомня, че журналистите са били задържани и след това освободени. Разследващият журналист от румънският сайт „ Rise Project Romania“ Атила Биро е заявил, че заедно с българските си колеги са пътували до югозападната част на София.\nТой и журналистът Димитър Стоянов са намерили чувал с документи, някои от които изгорени, а други нарязани. Те са правили снимки на документите, когато са били арестувани. Полицията е преместила чувалите с документите.\nИзданието съобщава и че българският омбудсман Мая Манолова е определила задържането като „незаконно“. Тя заяви, че действията на полицията са оставили впечатление за опит за предотвратяване на журналистическо разследване.\nНе е ясно къде се намират документите в момента. Изданието съобщава, че те са били преместени в полицейския департамент.


Как да си сготвим решение? - Живот - EdnaJena.com\nи калориите на "homemade" приготвените решения се избягват. А има и такива хора, които като цяло избягват консумацията на решения. Имат погрешното вярване, че организмът им няма да може да го понесе.\nНо това не е ли твърде сложно? - всъщност не. Изисква се само малко време и следване на последователността на някой основни стъпки. Ето ги и тях:\n1. С какви продукти разполагаме? - преди да започнем да готвим каквото и да било (включително и решение) е важно да проверим наличностите. С каква информация разполагаме по въпроса, по който предстои да вземем решение? ...